Statsminister Lars Løkke Rasmussen har i den seneste tid forsøgt, at skabe opbakning til en afskaffelse af efterlønnen. Statsministeren mener det kan være med til at hjælpe Danmark igennem den økonomiske krise. Anna Kirsten Olesen, formand for LO i Aalborg sagde efter mødet til TV2/Nord: - Nu er der sat en bevægelse i gang for at bevare efterlønnen og for at få en ny regering. Nu går tillidsmændene hjem og vil arbejde stenhårdt for sagen. LO's formand, Harald Børsting, sagde fra talerstolen, at dagen er historisk. - Vi vil kæmpe for efterlønnen. Statsministeren siger, at vi ikke kan låne til velfærd. Det er flot, at han har indset det. At man ikke kan bruge penge, man ikke har, til skattelettelser og privathospitaler, siger Harald Børsting. Det største bifald til stormødet fik formanden for Dansk Metal, Thorkild E. Jensen dog. Han sagde bl.a.: - Det er ikke efterlønnen som skal væk, det er den borgerlige regering. Det gav rungende klapsalver fra samtlige deltagere. TV2/NORD var også til stede, og sender en reportage fra stormødet i aften 19.30

Opsummering:
LO afholdt i dag stormøde i Odense. LO samlede ca. 5000 tillidsfolk fra hele landet, i kampen for en bevarelse af efterlønnen.